cyanic-selkie/wikianc huggingface dataset:
தமிழ் (சொல்லாட்சி)
சொல்லாக்கம்
தமிழ் என்னும் சொல் ‘அக்கு’ச்சாரியை பெற்றுப் புணரும் என்று தொல்காப்பியம் குறிப்பிடுகிறது. தமிழக்கூத்து, தமிழச்சேரி, தமிழத்தோட்டம், தமிழப்பள்ளி என வரும் என்று இளம்பூரணர் அதற்கு எடுத்துக்காட்டு தருகிறார்.
புலவர் பெயர்
மதுரைத் தமிழக்கூத்தனார் பெயரில் தமிழக்கூத்து பற்றிய செய்தி சுட்டப்பட்டுள்ளது. இதன் வேறுவகை ஆரியக்கூத்து.
மேற்கோள் குறிப்பு
பகுப்பு:சொல்விளக்கம்
அமர்வாடா (சட்டமன்றத் தொகுதி)
தற்போதைய சட்டமன்ற உறுப்பினர்
அமர்வாடா சட்டமன்றத் தொகுதியின் தற்போதைய (2017) உறுப்பினராக இந்திய தேசிய காங்கிரஸ் கட்சியைச் சேர்ந்த கமலேஷ் சிங் இருக்கிறார்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:சிந்துவாடா மாவட்டம்
சமூக அறிவியல்
சமூக அறிவியல் (Social science) என்பது உலகின் மனித நடத்தைகள் பற்றிய கல்வியாகும்.
இதனுள் பின்வருவன அடங்குகின்றன.
ஒமேகா-9 கொழுப்பு அமிலம்
ஒமேகா-9 கொழுப்பு அமிலங்கள் (Omega-9 fatty acids; ω−9 கொழுப்பு அமிலங்கள் அல்லது n −9 கொழுப்பு அமிலங்கள்) எனக் குறிக்கப்படுபவை நிறைவுறாக் கொழுப்பு அமிலங்களின் குடும்பமாகும். அவை அனைத்தும் ஒமேகா −9 இடத்தில் பொதுவான ஒரு இறுதி கார்பன்–கார்பன் இரட்டைப் பிணைப்பைக் கொண்டிருக்கும்; அதாவது கொழுப்பு அமிலத்தின் மீத்தைல் முனையிலிருந்து ஒன்பதாவது பிணைப்பாகும்.
மேற்கோள்கள்
பகுப்பு:உயிர்வேதியியல் பகுப்பு:கொழுப்பு அமிலங்கள்
Omega-n-Fettsäuren
கோபால்ட்(II,III) ஆக்சைடு
கோபால்ட்(II,III) ஆக்சைடு (Cobalt(II,III) oxide) என்பது Co3O4 என்ற மூலக்கூற்று வாய்ப்பாடு கொண்ட கனிம வேதியியல்  சேர்மமாகும். நன்கு வரையறுக்கப்பட்ட இரண்டு கோபால்ட் ஆக்சைடுகளின் ஒரு வடிவமாக இது விளங்குகிறது. கருப்பு நிறத்துடன் எதிர் இரும்புக்காந்தப் பண்புடன் திண்மமாக கோபால்ட்(II,III) ஆக்சைடு காணப்படுகிறது. கலப்பு இணைதிறன் பெற்ற இச்சேர்மத்தின் மூலக்கூற்று வாய்ப்பாடு சில சமயங்களில் CoIICoIII2O4 என்றும் சிலசமயங்களில் CoO•Co2O3 என்றும் எழுதப்படுகிறது.
அமைப்பு
ஆக்சைடு அயனிகளின் கனசதுர நெருக்கப் பொதிவு கட்டமைப்பின், நான்முக இடைவெளிகளில்  Co2+ அயனிகளும் , எண்முக இடைவெளிகளில்  Co3+ அயனிகளும் கொண்டுள்ள சாதாரண சிபினல் கட்டமைப்பை Co3O4 ஏற்றுள்ளது.
தொகுப்பு முறைத் தயாரிப்பு
கோபால்ட்(II) ஆக்சைடு 600 முதல் 700 0 செல்சியசு வெப்பநிலைக்குச் சூடுபடுத்தும் போது Co3O4 சேர்மமாக மாறுகிறது. 900 0 செல்சியசு வெப்பநிலைக்கு மேல் கோபால்ட்(II) ஆக்சைடு நிலைப்புத் தன்மையுடன் காணப்படுகிறது. இவ்வினையின் சமநிலை வினை இங்குத் தரப்பட்டுள்ளது.
கியாஸ்லைட் மங்கம்மா
கியாஸ்லைட் மங்கம்மா 1977 ஆம் ஆண்டு வெளிவந்த தமிழ்த் திரைப்படமாகும். என். எஸ். மணியம் இயக்கத்தில் வெளிவந்த இத்திரைப்படத்தில் ஸ்ரீகாந்த், கே. ஆர். விஜயா மற்றும் பலரும் நடித்துள்ளனர்.
பகுப்பு:1977 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:கே. ஆர். விஜயா நடித்த திரைப்படங்கள்
கோபால்ட்(II,III) ஆக்சைடு
ஆய்வு
இச்சேர்மத்தைப் பயன்படுத்தி செயற்கை முறையில் ஒளிச்சேர்க்கை செயல்முறை நிகழ்த்துவதற்கான முயற்சிகள் மேற்கொள்ளப்படுகின்றன.
பாதுகாப்பு
கோபால்ட் சேர்மங்கள் அளவு அதிகாகும் போது நிலைத்த நச்சாகின்றன.
மேற்கோள்கள்
பகுப்பு:கோபால்ட் சேர்மங்கள் பகுப்பு:ஆக்சைடுகள் பகுப்பு:கலப்பு இணைதிறன் சேர்மங்கள்
மாரியப்பன் பெரியசாமி
மாரியப்பன் பெரியசாமி(பிறப்பு 1952)(Mariappan Periasamy) ஓர் இந்திய கரிம உலோகவியல் வேதியியலாளரும் ஐதராபாத் பல்கலைக்கழகத்தின். வேதியியல் துறைப் பேராசிரியரும் ஆவார். இவர் கரிம உலோக இணைவுகளைப் பயன்படுத்தி பல்வகைப்பட்ட மூலக்கூறு அமைப்புகளை கட்டமைத்தல் தொடர்பான, தமது பரிசோதனைகளுக்காக நன்கறியப்படுபவர் ஆவார். மேலும் இந்திய தேசிய அறிவியல் கழகம் மற்றும் இந்திய அறிவியல் கழகம் ஆகிய அமைப்புகளில் தேர்ந்தெடுக்கப்பட்ட உறுப்பினராவார். இந்திய அரசின் அறிவியல் ஆராய்ச்சிக்கான உயர் முகமையாக விளங்கும் அறிவியல் மற்றும் தொழில் துறை ஆராய்ச்சிக் குழுமம், இவருக்கு இந்தியாவின் மிக உயர்ந்த அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி சொரூப் பட்நாகர் விருதினை, வேதி அறிவியலில் இவரது பங்களிப்பிற்காக 1996 ஆம் ஆண்டு வழங்கியது.
வாழ்க்கைக் குறிப்பு
எம்.பெரியசாமி, தென்னிந்திய மாநிலங்களில் ஒன்றான தமிழ்நாட்டின் விருதுநகர் மாவட்டத்திலுள்ள திருவில்லிபுத்தூர் எனும் ஊரில் மாரியப்பநாடார் - கிருட்டிணம்மாள் தம்பதிக்கு மகனாக 1952ஆம் ஆண்டு அக்டோபர் திங்கள் 6ஆம் நாள் பிறந்தார். இவர்தம் பள்ளிப் படிப்பினை கம்மாப்பட்டி தொடக்கப் பள்ளியிலும் திருவில்லிபுத்தூர் சி. எம். எஸ். உயர்நிலைப் பள்ளியிலும் பயின்றார். மேலும் 1970ஆம் ஆண்டு இவர்தம் முன் பல்கலைக்கழகப் படிப்பினை பாளையங்கோட்டையிலுள்ள புனித ஜான் கல்லூரியில் படித்தார். இவர்தம் பட்டப்படிப்பினையும் (1970–73) முதுகலைப் படிப்பினையும் (1973–75) மதுரை அமெரிக்கன் கல்லூரியில் படித்தார். இவர் 1979 ஆம் ஆண்டு இந்திய அறிவியல் நிறுவனத்தில் எம்.வி. பட் என்பாரின் வழிகாட்டுதலின்கீழ் நறுமண வளையங்களின் உயிரக இணைவு செயல்முறைமை (ஆங்கிலம்:Mechanism of Oxidation of Aromatic Rings) என்ற தலைப்பிலான ஆய்வினை மேற்கொண்டு தம் முனைவர் பட்டத்தினைப் பெற்றார். அதே ஆண்டில் முதுமுனைவர் படிப்பிற்காக அமெரிக்கா சென்ற அவர், பர்டியூ பல்கலைக்கழகத்தில் வேதியியலுக்கான நோபல் பரிசுபெற்ற ஹெர்பர்ட்டு சி. பிரவுன் என்பாரின் ஆய்வகத்தில் வகைப்பாடுறாத அயனி பிரச்சினை (ஆங்கிலம்:Nonclassical Ion Problem) என்னும் தலைப்பில் ஆய்வு மேற்கொண்டார். பின்னர் 1982 ஆம் ஆண்டில் இந்தியா திரும்பிய அவர் ஐதராபத் பல்கலைக்கழகத்தில் வேதியியல் துறையில் சேர்ந்து 1993 ஆம் ஆண்டு வரை பேராசிரியராகப் பணியாற்றினார். இதற்கிடையில் அவர் 1995 இல் வருகைதரு அறிவியலறிஞராக தேசிய அறிவியல் ஆராய்ச்சி மையத்திலும், வருகைதரு பேராசிரியராக 1996 இல் ஆம்ஸ்டர்டாம் பல்கலைக்கழகத்திலும், 1997இல் மர்பர்க்கு பல்கலைக்கழகத்திலும் பணியாற்றினார்.
பெரியசாமி, ஹேமாவதி பரமசிவம் என்பவரை மணந்தார். இத்தம்பதிக்கு இரு குழந்தைகள் உள்ளனர். இவரின் குடும்பம் ஐதராபாத்தில் வசித்து வருகிறது.
மரபுரிமை
பெரியசாமி, கரிம உலோக இணைவுகளைப் பயன்படுத்தி பல்வகைப்பட்ட மூலக்கூறு அமைப்புகளை கட்டமைத்தல் தொடர்பான புதிய செயற்கை நெறிமுறைகளின் வளர்ச்சிக்கு குறிப்ப்பிடத்தக்க பங்காற்றியவர் ஆவார். அவர் கரிம உலோகவியல் மற்றும் சமச்சீரின்மை (வேதியியல்) கரணிகள் ஆகியவற்றின் தயாரிப்பில் புதிய வழிமுறைகளை மேம்படுத்தும் ஒரு குழுவினை வழிநடத்துகிறார். இக்குழுவினருள் பலர் ஆய்வகங்கள் மற்றும் தொழிற்சாலைகளைப் பயன்படுத்துபவர் ஆவர். இவரது குழுவினரால் வடிவமைக்கப்பட்ட சோடியம்போரோஹைடிரைடு-12 (குறியீடு:NaBH4/I2) எனும் கரணி அமைப்பானது தொழிற்துறை தரநிலையாக ஆகியுள்ளது. மேலும் அவர் உயிரிப் பொருள்கள் மற்றும் சூரிய ஆற்றலிலிருந்து குறைந்த செலவில் மின்சாரம் உற்பத்தி செய்வதற்கான செயல்முறைகளை உருவாக்கியுள்ளார். அவரது ஆராய்ச்சிகள் பல கட்டுரைகளாக ஆவணப்படுத்தப்பட்டுள்ளன; ”ஆய்வு வாயில்” (ஆங்கிலம்: ResearchGate), என்னும் இணையக் கட்டுரைக் களஞ்சியம் இவரது 276 ஆய்வுக் கட்டுரைகளை நிரல்படுத்தியுள்ளது. இவர் 2007 ஆம் ஆண்டு முதல் போரோன் வேதியியலுக்கான பன்னாட்டு அறிவியல் குழுவின் உறுப்பினராகவும் சில அறிவியல் இதழ்களின் ஆசிரியர்குழு உறுப்பினராகவும் பணியாற்றி வருகிறார்.
விருதுகள் மற்றும் பெருமைகள்
பெரியசாமி இந்திய அறிவியல் நிறுவனத்திடமிருந்து 1979ஆம் ஆண்டு பேராசிரியர் பி. எச். ஐயர் பதக்கத்தினையும், 1992 ஆம் ஆண்டில் இந்திய வேதியியல் தொழில்நுட்ப நிறுவனத்திற்கு]] உட்பட்ட டாக்டர். உசைன் ஜாகீர் அறிவியல் நிறுவனம் வழங்கிய இளம் அறிவியலாளர் விருதினையும் பெற்றுள்ளார். 1994 ஆம் ஆண்டு இந்திய அறிவியல் கழகம் இவரை உறுப்பினராகத் தேர்ந்தெடுத்தது. இந்திய அரசின் அறிவியல் ஆராய்ச்சிக்கான உயர் முகமையாக விளங்கும் அறிவியல் மற்றும் தொழில் துறை ஆராய்ச்சிக் குழுமம், இவருக்கு இந்தியாவின் மிக உயர்ந்த அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி சொரூப் பட்நாகர் விருதினை, வேதி அறிவியலில் இவரது பங்களிப்பிற்காக 1996 ஆம் ஆண்டு வழங்கியது. 2006-11 ஆம் ஆண்டுகளில் இந்திய அறிவியல் மற்றும் தொழில்நுட்பத் துறையில் உள்ள ஏ.ஜே.சி. போஸ் தேசிய ஆட்சி கழக உறுப்பினராகவும், 2005ஆம் ஆண்டில் இந்திய தேசிய கழகத்தின் உறுப்பினராகவும் இருந்தார். 2007 ஆம் ஆண்டில் இந்திய வேதியியல் ஆராய்ச்சி கழகத்திடமிருந்து வெள்ளிப் பதக்கத்தினைப் பெற்றார். இவர் 1995இல் புனே பல்கலைக் கழகத்தின் பேராசிரியர் என். எஸ். நரசிம்மன் அறக்கட்டளை விருது, 1999இல் மும்பை பல்கலைக்கழகத்தின் பேராசிரியர் ஏ. பி. குல்கர்னி அறக்கட்டளை சொற்பொழிவு, 2004 இல் இந்திய வேதியியல் கழகத்தின் பேராசிரியர் டி. பி. சக்ரபர்த்தியின் 60 ஆம் பிறந்தநாள் விருது ஆகிய விருது வழங்கும் நிகழ்வுகளில் உரைகள் ஆற்றியுள்ளார்.
வெளி இணைப்புகள்
பகுப்பு:1952 பிறப்புகள் பகுப்பு:வாழும் நபர்கள் பகுப்பு:விருதுநகர் மாவட்ட நபர்கள் பகுப்பு:தமிழ் அறிவியலாளர்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சிறு கிளா
சிறு கிளா (Carissa spinarum) என்று அழைக்கப்படும் இந்த தாவரம் வெப்ப மண்டலங்களில் காணப்படுகிறது. இவை தெற்காசியா, ஆப்பிரிக்கா, ஆஸ்திரேலியா போன்ற நாடுகளில் காணப்படுகிறது. இதன் இலை முட்டை வடிவில் காணப்படுகிறது. இதன் காய் அடர் பச்சை நிறத்திலும், பழுத்த பழங்கள் கருப்பு நிறத்திலும் காணப்படுகிறது. thumb|left|காய்
மேற்கோள்கள்
பகுப்பு:பூக்கும் தாவரங்கள் பகுப்பு:அவுத்திரேலியத் தாவரங்கள்
நா. இரகுநாதன்
thumb|right|இரகுநாதன்
யாழ்ப்பாணம் காங்கேசந்துறையை பிறப்பிடமாக கொண்ட திரு இரகுநாதன் அவர்கள் பரம்பரை இசைக்கலைஞர் ஆவார். இவரது தந்தையார் திரு நாகமுத்து அவர்கள் ஒரு நாட்டுக்கூத்து கலைஞரும் ஹார்மோனிய கலைஞரும் ஆவார்.
திரு இரகுநாதன் அவர்கள் யாழ்ப்பாணம் பல்கலைக்கழக இசைத்துறையில் கற்று கர்நாடக இசையில் மிக்க தேர்ச்சி பெற்றவர். இவர் ராக ஆலாபனை செய்வதில் சிறந்த தேர்ச்சி படைத்தவர். அதற்கு மேலாக திரைப்பாடல்கள் மூலம் பிரபலமடைந்து இலங்கை, இந்தியா, கனடா, சிங்கப்பூர், பிரித்தானியா முதலிய நாடுகளில் தனது குரல் வளத்தை பிறர் ரசிக்க வைத்தவர்.
இசை அமைக்கும் ஆற்றலும் கைவரப்பெற்ற இவர் பல பாடல்களிற்கு இசையமைத்துள்ளார். இறைவன் மேல் பாடிய மற்றும் இசையமைத்த பல இசைத்தட்டுக்கள், ஒலிநாடாக்கள், இவரது திறமையை நிரூபித்துள்ளன.
தொழிலால் இசை ஆசிரியரான இவர் மாத்தளை இந்து கல்லூரியில் நீண்ட காலம் கடமையாற்றி அண்மையில் ஓய்வுபெற்றவர். இவரின் துணைவியார் திருமதி நிர்மலா இரகுநாதன் ஒரு பயிற்றப்பட்ட ஆரம்பக்கல்வி ஆசிரியராவார். மாத்தளை முத்துமாரியம்மன் மீதும் முத்துவிநாயகர் மீதும் இவர் பாடிய பாடல்கள் பிரபலமானவை.
மத்திய மாகாண அமைச்சினாலும் இலங்கை அரசாலும் பலமுறை கௌரவிக்கப்பட்ட இவர் நாடறிந்த, ஒரு ஊடக கலைஞர் ஆவார். தென்னிந்திய சினிமாவில் புகழ்பெற்ற T.M.சௌந்தரராஜனின் பாடல்களை தனது குரலில் தனது பாணியில் பாடிவரும் இவர், சுசீலா, ஜானகி, ஜிக்கி, ஜமுனாராணி, முதலான தென்னிந்திய பாடகிகளுடன் பாடி அவர்களின் பாராட்டை பலமுறை பெற்றவர்.
வெப்ப நியூத்திரன் அணு உலை
யுரேனியம்-235களை வெப்ப நியூத்திரன்கள் தாக்கும்போது பிளவுபட யுரேனியம்-238 ஐ விடக் கூடுதல் வாய்ப்புள்ளது. எனவே U-235 பிளவிலிருந்து ஒரு நியூத்திரனாவது மற்றொரு அணுக்கருனியை தாக்கி அதுவும் பிளவுபட ஏதுவானால் தொடர்வினை நீடிக்கும். இவ்வாறு தொடர்வினை தன்னாலேயே நீடிக்குமானால் அது உய்நிலை எதிர்வினை எனப்படும். இந்த நிலையை எட்டக்கூடிய U-235யின் திண்மை உய்நிலை பொருண்மை எனப்படுகிறது.
நா. இரகுநாதன்
இலங்கை வானொலி, ரூபவாஹினி முதலாக அனைத்து தனியார் ஊடகங்கள்வரை இவரை பலமுறை கௌரவித்ததுடன் பல இசை சார்ந்த நிகழ்ச்சிகளிலும் இவரின் திறன்களை பயன்படுத்தியுள்ளன.
வெப்ப நியூத்திரன் அணு உலை
மேற்கோள்கள்
பகுப்பு:அணு உலைகள்
நா. இரகுநாதன்
இரகுநாதனின் ஒரு பாடல்
வசை கடற்கழி
வசை கடற்கழி (Vasai Creek) இந்தியாவின் மகாராட்டிரா மாநிலத்தின் மும்பை பெருநகரப் பகுதியில் அமைந்த மும்பை புறநகர் மாவட்டத்தில் உள்ள மும்பை கிழக்கு புறநகர் பகுதியில் சால்சேட் தீவில் உள்ள வசையில் அமைந்துள்ளது. இது உல்லாஸ் ஆற்றின் கழிமுகம் ஆகும். வசை கடற்கழி, வசாய்-விரார் எனும் இரட்டை நகரங்களைப் பிரிக்கிறது. வசை கடற்கழியின் தெற்கில் பாயந்தர், வடக்கில் நைகோன் பகுதிகள் அமைந்துள்ளது. வசை கடற்கழி வழியாக செல்லும் இரண்டு இருப்புப்பாதை பாலங்கள் வசாய்-விரார்-மும்பையுடன் இணைக்கிறது.
வசை கடற்கழி நீர்வழி போக்குவரத்திற்கு பயன்படுகிற்து. வசை கடற்கழியின் 5 நீர்வழி முனையங்களிலிருந்து பாயந்தர், கைமுக், கோல்சேத், மஜிவாடா மற்றும் கால்ஹெர் பகுதிகளை இணைக்கிறது.
மேற்கோள்கள்
பகுப்பு:கடற்கழிகள் பகுப்பு:மும்பை புறநகர் மாவட்டம் பகுப்பு:மும்பை பகுப்பு:மும்பையின் புவியியல்
செயங்கொண்டார்
செயங்கொண்டார் என்னும் புலவர் பிற்கால சோழர் கால இலக்கியமான கலிங்கத்துப்பரணியைப் பாடியவர். முதலாம் குலோத்துங்கனுடைய அவைக்களப் புலவராக இருந்தவர். இவர் திருவாரூர் மாவட்டத்தில் உள்ள தீபங்குடியைச் சார்ந்தவராதலின் அருகர் என்பர். இந்நூலின் காப்புச் செய்யுளால் இவர் சைவர் என அறியலாம் முதன்முதலில் பரணி பாடியவர் இவரே. இவரது வரலாறு அறியப்படவில்லை. இவரது காலம் கி.பி.12-ஆம் நூற்றாண்டின் முற்பகுதியாக இருக்கலாம் என அறியப்பட்டுள்ளது.
புகார் நகர வணிகப் பெருமக்களைச் சிறப்பித்து இசை ஆயிரம் என்ற நூலையும் பாடியுள்ளார். அத்துடன் விழுப்பரையர் மீது உலாமடல் என்னும் நூலையும் பாடியுள்ளார்.
சான்றுகள்
பகுப்பு:தமிழ்ப் புலவர்கள் பகுப்பு:சோழர்களின் அவைக்களப் புலவர்கள்
நந்த குந்தி
1907-இல் நந்த குந்தி மலையின் கிழக்குப் பகுதியிலிருந்து, டாம் ஜார்ஜ் லாங்ஸ்டாப் என்ற என்ற பிரித்தானிய நில அளவையரால் முதலில் நில அளவை செய்யப்பட்டது. 1931-இல் எரிக் சிப்டன் என்பரால் இம்மலையின் மேற்கு பகுதியிலிருந்து நில அளவை செய்யப்பட்டது. 1944-இல் பி. ஆர். குட்பெல்லோ மற்றும் ஜெ. பஸ்சர்டு என்பவர்களால் நந்த குந்தி மலைக் கொடுமுடியில் ஏறிச் சாதனை செய்தனர். இறுதியாக இம்மலையின் கிழக்குப் பகுதியிலிருந்து சுவிட்சர்லாந்து நாட்டின் ஆண்ட்ரூ ரோச் குழுவினரால் இம்மலையின் கொடுமுடியில் ஏறி சாதனை செய்தனர். 22 அக்டோபர் 1960-இல் சுகுமார் ராய் தலைமையிலான இந்தியர்கள் இம்மலையின் கொடிமுடியில் ஏறி சாதனை படைந்த்தனர். ரூப் குண்டத்திலிருந்து நந்த குந்தி மற்றும் திரிசூலி மலைகளின் கொடுமுடிகளை நன்கு காணலாம்.
மேற்கோள்கள்
பகுப்பு:சமோலி மாவட்டம் பகுப்பு:உத்தராகண்டத்தின் புவியியல் பகுப்பு:இந்திய மலைகள்
பூதாமூர்
கோவில்கள்
பகுப்பு:கடலூர் மாவட்டம்
தரோன் எகேர்டன்
தரோன் எகேர்டன் (Taron Egerton) (பிறப்பு: 10 நவம்பர் 1989) ஒரு வேல்ஸ் நாட்டுத் திரைப்பட நடிகர் ஆவார். இவர் கிங்க்ஸ்மேன்: த சீக்ரெட் சர்வீஸ் போன்ற சில திரைப்படங்களில் நடித்துள்ளார். இவர் தி ஸ்மோக் போன்ற தொலைக்காட்சி தொடர்களிலும் நடித்துள்ளார்.
வெளி இணைப்புகள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:தொலைக்காட்சி நடிகர்கள் பகுப்பு:ஆங்கிலத் திரைப்பட நடிகர்கள்
பிஜி சாரணர் சங்கம்
பிஜி சாரணர் சங்கம் என்பது ஓர் தேசிய சாரணர் சங்கம் ஆகும். இது உலக சாரணர் சம்மேளனத்தில் அங்கம் வகிக்கும் 164 தேசிய சாரணர் சங்கங்களிலும் ஒன்றாகும். இது ஆசிய பசுபிக் சாரணப் பிராந்தியத்தினுள் அடங்குகின்றது. 2010இல் இடம்பெற்ற கணக்கெடுப்புகளுக்கு அமைவாக இச்சாரணர் சங்கத்தில் 3,926 சாரணர்கள் அங்கம் வகிக்கின்றனர்.
மேற்கோள்கள்
பகுப்பு:உலக சாரணர் சம்மேளன உறுப்பு அமைப்புகள்
கோபாலசமுத்திரம் பெருமாள் சாமி கோயில்
கோபாலசமுத்திரம் பெருமாள் சாமி கோயில் தமிழ்நாட்டில் திருநெல்வேலி மாவட்டம், கோபாலசமுத்திரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹுரை (சட்டமன்ற தொகுதி)
ஹுரை சட்டமன்ற தொகுதி (खुरई विधान सभा निर्वाचन क्षेत्र)  இந்தியா, மத்திய பிரதேச மாநிலத்தில் உள்ள 230 விதான் சபா தொகுதிகளில் (Legislative Assembly) ஒன்றாகும்.
கண்ணோட்டம்
ஹுரை (தொகுதி எண் 36) சாகர் மாவட்டத்தில் உள்ள எட்டு (8) சட்டப்பேரவைத் தொகுதிகளில் ஒன்றாக உள்ளது. இந்த தொகுதி தற்போது ஹுரை நகராட்சியையும் ஹுரை தாலுகாவின் ஒரு பகுதியையும் உள்ளடக்கியிருக்கிறது.
சாகர் மக்களவை தொகுதியின் ஒரு பகுதியான ஹுரை, ஏழு விதான் சபை பிரிவுகளைக் கொண்டுள்ளது. அவை பினா, சுர்கி, நர்யோலி மற்றும் சாகர் ஆகியவை சாகர் மாவட்டத்திலும், குர்வாய், சிரோன்ஜ் மற்றும் சம்ஷாபாத் ஆகியவை விதிஷா மாவட்டத்திலும் உள்ளன.
சட்டப் பேரவை உறுப்பினர்கள்
இரட்டை உறுப்பினர் தொகுதிகள்:
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
சிவஞானபோத விருத்தம்
பதி பசு பாசம் எனத் தெரிந்த மூன்றின் முதுமறை நூல் அவன் அவள் அது என்று ஓதும் அது பதி ஆம் சுகம் தன்னை அழித்துக் காத்திட்டு விதி தனையும் அரி தனையும் காட்டி எல்லாம்
அடிக்குறிப்பு
பகுப்பு:15 ஆம் நூற்றாண்டுத் தமிழ் நூல்கள்
சிர்க்கோனியம் (IV) சல்பைடு
நெருங்கிய தொடர்புடைய டைட்டானியம் இருசல்பைடு போல சிர்க்கோனியம்(IV) சல்பைடும் சிர்க்கோனியம் உலோகமும் கந்தகமும் சேர்த்து சூடாக்குவதன் மூலம் தயாரிக்கப்படுகிறது. அயோடின் வாயுவை உபயோகப்படுத்தி ஆவி பெயர்வு வினை மூலமாக சிர்க்கோனியம்(IV) சல்பைடை தூய்மையாக்க முடியும்.
மேற்கோள்கள்
பகுப்பு:சல்பைடுகள் பகுப்பு:சிர்க்கோனியம் சேர்மங்கள்
பாவேந்தர் பாரதிதாசன் பழம்புதுப் பாடல்கள்
பாவேந்தர் பாரதிதாசனின் பழம்புதுப் பாடல்கள் என்பது ஒரு தொகுப்பு நூல் ஆகும். முனைவர் இரா. இளவரசு என்னும் தமிழ் அறிஞரால் இந்நூல் ஆக்கப்பட்டுள்ளது. ஏற்கனவே வெளிவந்த பாரதிதாசன் கவிதைத் தொகுதிகளில் இடம்பெறாத பாடல்கள் இந்நூலில் உள்ளன. இந்தத் தொகுப்பில் உள்ள பாடல்கள் அனைத்தும் பழம் பாடல்களே என்றும், தமிழ்கூறு நல்லுலகம் முதன் முறையாகக் காண்கிற பாடல்கள் இவை என்றும், புதுமைப் பொலிவு கொண்டவை என்றும் ஆசிரியர் தம் முன்னுரையில் கூறுகிறார். பாரதிதாசன் தமது பதின்மூன்றாம் அகவையில் (அதாவது 1904 ஆம் ஆண்டில்) எழுதிய பாடல் முதல் 1964 வரை எழுதிய பாடல் வரை இந்நூல் கொண்டுள்ளது.
ஏதெனியன் சனநாயகம்
thumb|340x340px| பிலிப் ஃபோல்ட்ஸ் வரைந்த பத்தொன்பதாம் நூற்றாண்டு ஓவியம், ஏதெனிய அரசியல்வாதி [[பெரிக்கிளீசு தனது புகழ்பெற்ற இரங்கல் உரையை எக்லேசியா மன்றத்தில் ஆற்றுவதை சித்தரிக்கிறது.]] link=//upload.wikimedia.org/wikipedia/commons/thumb/a/ab/Demos_embodiment_being_crowned_by_Democracy._Ancient_Agora_Museum_in_Athens.jpg/220px-Demos_embodiment_being_crowned_by_Democracy._Ancient_Agora_Museum_in_Athens.jpg|thumb| தெமோன் சனநாயகத்தால் முடிசூட்டப்படுவதை சித்தரிக்கும் ஒரு புடைப்புச் சிற்பம். சுமார் கி.மு. 276  பண்டைய அகோர அருங்காட்சியகம். ஏதெனியன் சனநாயகம் (Athenian democracy) என்பது ஏதென்சு நகரம் மற்றும் அட்டிகாவைச் சுற்றியுள்ள பகுதிகளை உள்ளடக்கிய ஏதென்சு கிரேக்க நகர அரசில் (பொலிஸ் என அறியப்படுகிறது) கி.மு. 6-ஆம் நூற்றாண்டில் உருவானது ஆகும். ஏதென்சு மிகவும் பிரபலமான பண்டைய கிரேக்க சனநாயக நகர அரசு என்றாலும், இதுவே முதல் சனநாயக அரசு அல்ல; ஏதென்சுக்கு முன் பல நகர அரசுகள் இதேபோன்ற சனநாயக அரசியலமைப்பை ஏற்றுக்கொண்டிருந்தன. கி.மு. 4-ஆம் நூற்றாண்டின் பிற்பகுதியில், இருந்த ஆயிரத்துக்கும் மேற்பட்ட கிரேக்க நகர அரசுகளில் பாதிக்கும் மேற்பட்டவை சனநாயக நாடுகளாக இருந்திருக்கலாம் என்று ஓபர் (2015) குறிப்பிடுகிறார்.
பாவேந்தர் பாரதிதாசன் பழம்புதுப் பாடல்கள்
பாரதியாரைச் சந்திப்பதற்கு முன்பே கனகசுப்புரத்தினம் என்னும் தம் இயற்பெயரில் பல பாடல்களை எழுதியுள்ளார் என்று இந்நூலில் குறிக்கப்பட்டுள்ளது. 500 பக்கங்களுக்கு மேல் அமைந்துள்ள இந்நூலில் இடம் பெற்ற 345 பாடல்கள் பல்வேறு இதழ்கள் மலர்களிலும் நூல்களிலும் தேடிப் பெறப்பட்டன. பாரதிதாசனின் கையெழுத்து வடிவத்தில் இருந்த பாடல்களும் இந்தத் தொகுப்பில் உள்ளன. கால வரிசைப்படி கவிதைகளை அமைத்துள்ளார் இந்நுலாசிரியர். சில பாடல்கள் எழுதப்பட்ட காலம் அறிய இயலாத நிலையில் 'காலம் தேடும் பாடல்கள்' என்னும் பகுதியில் அப்பாடல்கள் சேர்க்கப்பட்டுள்ளன.
ஏதெனியன் சனநாயகம்
ஏதென்சின் அரசாட்சி முறைமையானது சட்டம் மற்றும் நிர்வாக மசோதாக்களை நடைமுறைப்படுத்தியது. இதில் பங்கேற்பவர்கள் வயதுவந்த, ஆண் குடிமக்களாக (அதாவது, அடிமைகளுக்கும், பெண்களுக்கும், பல தலைமுறைகளாக ஏதென்சில் வசிக்கும் வெளிநாட்டவர்களுக்கு அனுமதி இல்லை.) இருப்பர். மொத்த மக்கள் தொகையில் குடியுரிமை உடையோர் எண்ணிக்கை "அநேகமாக 30 விழுக்காட்டிற்கு மேல் இல்லை".
பாவேந்தர் பாரதிதாசன் பழம்புதுப் பாடல்கள்
அரிய பாடல்களில் சில
இலாவணிப் பாட்டில்(1907) பாரதிதாசனின் பருவ உணர்வுகள் தெரிகின்றன.
ஏதெனியன் சனநாயகம்
சோலோன் ( கி.மு. 594-இல்), கிளீசுத்தனீசு ( கி.மு. 508-07-இல்), எபியால்ட்டீசு (கி.மு. 462-இல்) ஆகியோர் ஏதெனிய சனநாயகத்தின் வளர்ச்சியில் பங்களித்தனர். குடிமக்களை அவர்களின் பொருளாதார நிலையை அடிப்படையாக கொள்ளாமல், அவர்கள் வாழ்ந்த இடத்தின் அடிப்படையில் பத்து குழுக்களாக அமைப்பதன் மூலம் பிரபுக்களின் வரம்பற்ற அதிகாரத்தை கிளீசுத்தனீசு உடைத்தார். ஏதென்சில் நீண்ட காலம் பொறுப்பில் நீடித்த சனநாயகத் தலைவர் பெரிக்கிளீசு ஆவார். அவரது மரணத்திற்குப் பிறகு, பெலோபொன்னேசியப் போரின் முடிவில் சிலவர் ஆட்சிக்குழுவின் புரட்சிகளால் ஏதெனியன் சனநாயகம் இரண்டு முறை குறைந்த காலம் இல்லாமல் ஆக்கப்பட்டது. இது யூக்ளிட்சின் தலைமையில் மீட்டெடுக்கப்பட்ட பிறகு ஓரளவு மாற்றியமைக்கப்பட்டது; சனநாயக அமைப்பு குறித்த மிக விரிவான தரவுகள் நான்காம்-நூற்றாண்டைச் சார்ந்தவை. கி.மு. 322-இல் மாசிடோனியர்களால் சனநாயகம் ஒடுக்கப்பட்டது. ஏதெனியன் நிர்வாக அமைப்புகள் பின்னர் புத்துயிர் பெற்றன. ஆனால் அவை உண்மையான சனநாயகத்திற்கு எவ்வளவு நெருக்கமாக இருந்தன என்பது விவாதத்திற்குரியது.
பாவேந்தர் பாரதிதாசன் பழம்புதுப் பாடல்கள்
அரிய பாடல்களில் சில
அகாலியர் கையோடு கிர்பான் என்னும் ஒரு வகையான கத்தி வைத்திருப்பர். அக்கால அரசு கத்தி வைத்திருப்பதைக் குற்றம் என்று மறுத்தபோது அறவழியில் அகாலியர் போராடி வெற்றி பெற்றனர். எனவே 'அகாலி வீரரின் ஆண்மையைக் கண்டிரோ! எனப் பாராட்டி அகாலியரின ஆண்மை  (10-7-1923) என்னும் கவிதையில் பாடியுள்ளார்.
ஏதெனியன் சனநாயகம்
வளர்ச்சி
பண்டைய கிரேக்கத்தில் சனநாயக ஆட்சியை நிறுவிய அரசாக ஏதென்சு மட்டும் இருந்தது என்று கூறுவதற்கு இல்லை. சனநாயக பாணியிலான அரசாங்கங்களை ஏற்றுக்கொண்ட மற்ற கிரேக்க நகரங்களை அரிசுட்டாட்டில் சுட்டிக்காட்டுகிறார். இருப்பினும், சனநாயக அமைப்புகளின் எழுச்சி பற்றிய தரவுகள் ஏதென்சைக் குறிக்கின்றன. ஏனெனில் இந்த நகர அரசு மட்டுமே கிரேக்க சனநாயகத்தின் எழுச்சி மற்றும் அதன் தன்மை போன்றவற்றை ஊகிக்க போதுமான வரலாற்று பதிவுகளைக் கொண்டுள்ளது.
பாவேந்தர் பாரதிதாசன் பழம்புதுப் பாடல்கள்
அரிய பாடல்களில் சில
பாரதிதாசன் திருக்குறள் (21-6-1960) என்னும் தலைப்பில் சில பதிவாகியுள்ளன.
ஏதெனியன் சனநாயகம்
வளர்ச்சி
மூன்றாவது சீர்திருத்தங்கள் 462/1-இல் எபியால்டீசால் மேற்கொள்ளப்பட்டன. எபியால்டீசின் எதிர்ப்பாளர்கள் அவரின் எதிர்ப்பையும் மீறி எசுபார்த்தாவில் அடிமைகளின் கலகத்தை அடக்க எசுபார்த்தாவுக்கு உதவ முயன்று அதனால், அவமானங்களை அடைந்ததனர். இதனால் எதிர்ப்பாளர்கள் அரசியல் ரீதியாக வலிமை குன்றினர். இந்த நிலையை பயன்படுத்திக் கொண்ட எபியால்டீசு படுகொலை போன்ற வழக்குகளுக்கான குற்றவியல் நீதிமன்றமாக பிரபுக்கள் நிரம்பிய அரியோபாகஸ் அவையின் அதிகாரங்களை குறைக்க சட்டமன்றத்தை வற்புறுத்தினார். அதே நேரத்தில் அல்லது அதற்குப் பிறகு, அரியோபாகசின் உறுப்பினர் தகுதியானது குடியுரிமையின் கீழ் மட்டம் வரை கொண்டுவரப்பட்டது.
பாவேந்தர் பாரதிதாசன் பழம்புதுப் பாடல்கள்
அரிய பாடல்களில் சில
கருநாடக இசை அறிஞர் தியாகராஜர் தெலுங்கு கீர்த்தனைகளைப் பாரதிதாசன் தமிழில் மொழி ஆக்கம் செய்துள்ளார் என்பது பலரும் அறிய வேண்டிய செய்தி. சிறீசுப்ரமணிய பாரதி கவிதா மண்டலம் என்னும் இதழில் (1935) தியாகராசரின் பதினொரு கீர்த்தனைகளைத் தமிழாக்கம் செய்துள்ளார் என்பதும் இந்த நூலின் வாயிலாக அறிந்து கொள்ள முடிகிறது.
ஏதெனியன் சனநாயகம்
வளர்ச்சி
கி.மு. 413-இல் சிசிலியன் படையெடுப்பில் ஏதென்சின் பேரழிவுகரமான தோல்வியைத் தொடர்ந்து, குடிமக்கள் குழுவானது நகரத்தை அழிவுக்கு இட்டுச் செல்லுவதற்கு காரணமானது என்று கருதப்பட்ட தீவிர சனநாயகத்த் தன்மையை கட்டுப்படுத்த நடவடிக்கை எடுத்தது. அவர்களின் முயற்சியால், துவக்கத்தில் அரசியலமைப்பு வழிகள் மூலம் நடத்தப்பட்டன. கி.மு. 411-இன் ஏதெனியன் புரட்சியானது முடிவில் 400 சர்வாதிகாரிகள் என்ற சிலவர் ஆட்சிக்குழுவை நிறுவுவதில் முடிந்தது. சிலவர் ஆட்சிக்குழு நான்கு மாதங்கள் மட்டுமே நீடித்தது. அது மீண்டும் தீவிர சனநாயக அரசாங்கத்தால் மாற்றப்பட்டது. கி.மு. 404-இல் ஏதென்சு எசுபார்த்தாவிடம் சரணடையும் வரை சனநாயக ஆட்சிகள் ஆட்சி நீடித்தது. பின்னர் எசுபார்த்தன் ஆதரவு குழுவினரான முப்பது கொடுங்கோலர்கள் கைகளில் அரசாங்கம் ஒப்படைக்கப்பட்டது. ஒரு ஆண்டுக்குப் பிறகு, சனநாயக சார்பு பிரிவினர் ஆட்சி அதிகாரத்தை மீட்டெடுத்தனர். மேலும் இரண்டாம் பிலிப்பின் மாசிடோனிய இராணுவம் கிமு 338 இல் ஏதென்சைக் கைப்பற்றும் வரை சனநாயக வடிவங்கள் நீடித்தன.
குறிப்புகள்
பகுப்பு:பண்டைய கிரேக்க சட்டம் பகுப்பு:ஏதெனியன் சனநாயகம்
பாவேந்தர் பாரதிதாசன் பழம்புதுப் பாடல்கள்
அரிய பாடல்களில் சில
பாவேந்தர் பாரதிதாசன் திராவிடம், தூய தமிழ், பகுத்தறிவு ஆகிய கொள்கைகளை ஏற்பதற்கு முன், சக்திப் பாட்டு, பராசக்தி திருப்புகழ், இராமாயணக் கதை நிகழ்ச்சிப் பாடல் எனப் பல பாடல்களை எழுதியுள்ளமை இங்குக் குறிப்பிடத்தக்கது. பாரதிதாசனின் தன்மான இயக்கத் தொடர்பு 1928 ஆம் ஆண்டில் ஏற்பட்டது என்னும் வரலாற்றுக் குறிப்பும் இந்நூலில் பதியப் பட்டுள்ளது.
பாக்கித்தானில் உடல் பருமன்
பாக்கித்தானில் உடல் பருமன் (Obesity in Pakistan) என்பது கடந்த சில ஆண்டுகளாகவே கவலையை ஏற்படுத்தி வரும் ஓர் உடல்நலப் பிரச்சினையாகும். நகரமயமாக்கல், ஆரோக்கியமற்ற நிலை, சமையலில் எண்ணெய் மற்றும் கொழுப்புகள் அதிகம் நிறைந்த உணவு, மாறிவரும் வாழ்க்கை முறை ஆகியவை நாட்டில் உடல் பருமனுக்கு பங்களிக்கும் மூல காரணங்களாகும்.
பாக்கித்தான் அதிக எடை கொண்ட மக்கள் தொகையின் அடிப்படையில் 194 நாடுகளில் 165 ஆவது இடத்தில் உள்ளது இந்த விகிதம் தோராயமாக மற்ற ஆய்வுகளுடன் ஒத்துப்போகிறது. நான்கில் ஒரு பாக்கித்தானியப் பெரியவர்கள் அதிக எடையுடன் இருப்பதாக ஆய்வுகள் கூறுகின்றன. பாக்கித்தானில் அதிக எடை கொண்டவர்கள் பிரச்சனை குறிப்பாக பெரியவர்களிடையே மிகவும் அதிகமாக உள்ளது.
பாக்கித்தானில் உள்ள பெரிய நகரங்களில் வசிக்கும் மக்கள் கிராமப்புறங்களில் உள்ளவர்களை விட உடல் பருமனால் ஏற்படும் அபாயங்களுக்கு ஆளாகிறார்கள். பெரிய நகரங்களைப் போலவே, துரித உணவு மற்றும் குளிர்பானம் போன்ற ஆரோக்கியமற்ற உணவு உட்கொள்வது அனைத்துப் பகுதிகளிலும் பொதுவானதாகும். இந்நாட்டில் ஆண்களை விட பெண்களுக்கு உடல் பருமன் அதிகமாக இருப்பதாக உலக சுகாதார அமைப்பும் சுட்டிக் காட்டுகிறது. தெற்காசியாவிலேயே பாக்கித்தானில் சர்க்கரை நோயாளிகள் அதிகம் உள்ளனர்.
காகசியர்களை விட தெற்காசிய மக்களுக்கு கொழுப்பு மிகவும் ஆபத்தானதாகும். ஏனெனில் கொழுப்பு தோலுக்கு பதிலாக கல்லீரல் போன்ற உறுப்புகளில் ஒட்டிக்கொள்ளும்
மேற்கோள்கள்
பகுப்பு:பாக்கித்தான்
டேனியல் கிட்மோரே
டேனியல் கிட்மோரே (பிறப்பு: ஜனவரி 20, 1981) ஒரு கனடா நாட்டு நடிகர். இவர் எக்ஸ்-மென் மற்றும் ட்விலைட் போன்ற திரைப்படங்களில் நடித்ததன் மூலம் பரிசியமான நடிகர் ஆனார்.
தொழில்
இவர் 2003ம் ஆண்டு சூப்பர் ஹீரோ திரைப்படமான எக்ஸ்-மென் என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து ட்விலைட் என்ற திரைப்பட தொடர்களில் நடித்தார். தற்பொழுது எக்ஸ்-மென் திரைப்பட வரிசையில் எக்ஸ்-மென் 7 என்ற திரைப்படத்தில் நடித்து இருகின்றார்.
வெளி இணைப்புகள்
பகுப்பு:21 ஆம் நூற்றாண்டு கனடிய ஆண் நடிகர்கள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:ஆங்கிலத் திரைப்பட நடிகர்கள் பகுப்பு:மீநாயகன் திரைப்பட நடிகர்கள்
ஆந்திரப் பிரதேச தலைமைச் செயலகம்
ஆந்திரப் பிரதேச தலைமைச் செயலகம் (Andhra Pradesh Secretariat) என்பது ஆந்திரப் பிரதேச மாநிலத்தின் முதலமைச்சரும் அவருடைய அமைச்சர்களும் பணிபுரியும் அலுவலகம் ஆகும். இவ்வலுவலகம் உசேன் சாகர் ஏரிக்கு தெற்கில் அமைதுள்ளது.
வரலாறு
சாய்பாபாத அரண்மனையில் இவ்வலுவலகம் இயங்குகிறது. ஐதராபாத்தின் ஆறாம் நிசாமான மிர் மகபூப் அலிகான் காலத்தில் 1888 ஆம் ஆண்டில் இவ்வரண்மனை கட்டப்பட்டது.
ஏ வளாகம்
உள்துறை, சிறுபான்மையினர் நலத் துறை
பி வளாகம்
பொது நிர்வாகம்
சி வளாகம்
முதல் அமைச்சர் அலுவலகம், அரசு முதன்மைச் செயலர்
டி வளாகம்
கால்நடை பராமரிப்பு, விவசாயம் மற்றும் கூட்டுறவு, சமூக நலத்துறை, நிதி, தொழிற்துறை மற்றும் வணிகவரித் துறை, எரிசக்தி, சுற்றுச்சூழல், அறிவியல் மற்றும் தொழில்நுட்பம், நிதி மற்றும் தகவல் தொழில்நுட்பம்.
ஜி வளாகம்
மரபுவழிக் கட்டிடம்
எச் வளாகம்
தலைமை தேர்தல் அதிகாரி, ஆட்சி மொழி ஆணையம், மத்திய நூலகம், கண்காணிப்பு ஆணையம், செயலாளர் சங்கம் மற்றும் செயலகம் ஊழியர் கூட்டுறவு வீட்டு வசதி சங்க அலுவலகம்.
ஜே வளாகம்
சட்டம், உயர் கல்வி, பள்ளிக் கல்வி, போக்குவரத்து, சாலைகள் மற்றும் கட்டிடங்கள், நீர்ப்பாசன மற்றும் கட்டளை பகுதி மேம்பாடு.
கே வளாகம்
நிதி துறையின் மத்தியப் பணப்பிரிவு, செயலாளர் ஊழியர் கூட்டுறவு கடன் சங்கம், சம்பளம் மற்றும் கணக்குகள் அலுவலகக் கிளை, தந்தி அலுவலகம் மற்றும் அஞ்சல் அலுவலகம்.
எல் வளாகம்
நகராட்சி நிர்வாகம் மற்றும் நகர அபிவிருத்தி, தொழிலாளர், பெண்கள் அபிவிருத்தி மற்றும் குழந்தைகள் நலம், சுகாதாரம், மருத்துவம், குடும்ப நலத்துறை, திட்டமிடல், வீடமைப்பு, வருவாய், பஞ்சாயத்து ராஜ் மற்றும் ஊரக மேம்பாட்டு துறைகள்.
கோண்டபோரஸ்
முதலாம் கோண்டபோரஸ் (Gondophares I) கிமு 12-இல் தற்கால பாகிஸ்தான் மற்றும் ஆப்கானித்தான் நிலப்பரப்பைக் கொண்ட இந்தோ பார்த்தியப் பேரரசை நிறுவிய மன்னர் ஆவார். இந்தோ பார்த்தியப் பேரரசை கிமு 12 முதல் கிபி 10 வரை ஆண்டவர்.
கோண்டபோரஸ் இந்தோ சிதியன் பேரரசிடமிருந்து காபூல் சமவெளி, சிந்து சமவெளி, பஞ்சாப் பகுதிகளை கைப்பற்றி இந்தோ பார்த்தியப் பேரரசை நிறுவியவர்.
கோண்டபோரஸ் மன்னரின் தலைநகரங்களாக கந்தகார் மற்றும் தக்சசீலா நகரங்கள் விளங்கியது.
மேலும் படிக்க
பகுப்பு:இந்திய வரலாறு பகுப்பு:இந்தியப் பேரரசர்கள் பகுப்பு:பாக்கித்தான் வரலாறு பகுப்பு:ஆப்கானித்தான் வரலாறு
லேடி அண்ட் தி ட்ராம்ப்
லேடி அண்ட் தி ட்ராம்ப் (Lady and the Tramp) 1955ம் ஆண்டு வெளியான ஒரு அமெரிக்க அசைபடம் (animated movie). வோல்ட் டிஸ்னி கொம்பனி நிறுவனத்தால் தயாரிக்கப்பட்ட இப்படம், ஜூன் 22, 1955ல் புவெனா விஸ்டா டிஸ்ரிபியூசன் நிறுவனத்தால் திரையரங்குகளில் வெளியிடப்பட்டது. இது ஒரு காதல் நயமிக்க இசைசார் நகைச்சுவைப் படம். வால்ட் டிஸ்னி அசைவூட்டிய செவ்வியல் தொடரின் 15 ஆவது படம் இது. சினிமாஸ்கோப் அகலத்திரையில் தயாரிக்கப்பட்ட முதல் முழுநீள அசைபடமும் இதுவே. லேடி அன்ட் தி ட்ராம்ப் படம் இரண்டு நாய்களின் கதையைக் கூறுகிறது. ஒன்று, லேடி என்னும் பெயர் கொண்ட பெண் நாய், மேல் நடுத்தர வகுப்புக் குடும்பத்தில் வாழ்கிறது. அடுத்தது, ட்ராம்ப் ஒரு ஆண் கட்டாக்காலி. இவை இரண்டும் சந்தித்துக் காதல் சாகசங்களில் ஈடுபடுவதே படத்தின் கதை.
வெளி இணைப்புக்கள்
பகுப்பு:ஆங்கிலத் திரைப்படங்கள் பகுப்பு:1955 திரைப்படங்கள் பகுப்பு:அமெரிக்கத் திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள்
சுனில் வர்மா
சுனில் வர்மா (సునీల్ వర్మ), ஒரு தெலுங்கு நகைச்சுவை நடிகர். இவர் அந்தால ராமுடு (2006), திரைப்படத்தில் முதன்முறையாக கதையின் நாயகனாக நடித்தார், பிறகு 2010-ம் ஆண்டு இயக்குநர் எஸ். எஸ். ராஜமெளலியின் மரியாத ராமன்னா (2010) திரைப்படத்திலும் கதாநாயகனாக நடித்தார். இவர் தன்னுரைய நகைச்சுவை நடிப்பிற்காக பல விருதுகளை வென்றுள்ளார். இவர் இயக்குநர் வீரபத்திரன் திரைப்படமான பூல ரங்கடு (2012) படத்திற்காக சிக்ஸ் பேக் ஏற்றியிருக்கிறார்.
ஆரம்பகால வாழ்க்கை
1974-ம் ஆண்டு பிப்ரவரி 28-ம் திகதி ஆந்திரப் பிரதேசத்தில் உள்ள பீமாவரத்தில் பிறந்தார், இவருடைய ஐந்தாவது அகவையில் தன்னுடைய தந்தையை பறிகொடுத்தார், தன்னுடைய தாயின் பராமரிப்பில் வளர்ந்தார்.
இவர் நடிகர், சிரஞ்சீவியின் தீவிர ரசிகர், தன்னுடைய பள்ளி பருவத்தில் சிறந்த நடனக்கலைஞராக வர வேண்டுமென்று எண்ணினார். இவர், வட்டார நடன் போட்டிகளில் கலந்துகொண்டு பரிசுகளும் பெற்றார். இவருடைய ஆசிரியரின் அறிவுரையின்படி, கலைத்துறையில் இளங்கலை பட்டமும் பெற்றார். அதன்பிறகு, மேடை நாடகத்தில் நடிக்கத்தொடங்கினார். இவருடைய தோற்றத்தின் காரணமாக, இவருக்கும் வரும் வாய்ப்புகள் குறையத்தொடங்கியது.
திரை வாழ்க்கை
சுனிலின் திரை வாழ்க்கை ஆரம்ப காலத்தில் மிகவும் சிக்கலாக அமைந்தது. இவர் நடித்த செகன்ட் ஹேன்ட் பாதியில் நிறுத்தப்பட்டது.
ப்ரேம கதா மற்றும் சுயம்வரம் ஆகியவையே இவருடைய திரை வாழ்க்கைக்கு பிள்ளையார் சுழியிட்டது. சிறு நவ்வுட்டோ மற்றும் நுவ்வே காவாலிஆகிய படங்களில் முதலில் நடித்தார். இவற்றுல், நுவ்வே காவாலி திரைப்படம் முதலில் வெளியானது.
2006-ம் ஆண்டு, ஆர்த்தி அகர்வாலுடம் இணைந்து, அந்தால ராமுடு திரைப்படத்தில் முதன்முறையாக கதையின் நாயகனாக நடித்தார் பிறகு எஸ். எஸ். ராஜமெளலி இயக்கத்தில், சலோனியுடன் இணைந்து மரியாத ராமன்னா திரைப்படத்திலும் கதையின் நாயகனாக நடித்தார். மரியாத ராமன்னா திரைப்படத்தின் வெற்றிக்குப் பிறகு சுனில் தெலுங்கு திரைத்துறையில் ஒரு கதாநாயகனாக வலம் வரத் தொடங்கினார். இவர் ராம் கோபால் வர்மாவுடன், கதா ஸ்கிரீன்ப்ளே தர்ஷக்தவம் அப்பலராஜு திரைப்படத்தில் கதாநாயகனாக நடித்தார். இத்திரைப்படம் பிப்ரவரி 18, 2012-ம் ஆண்டு வெளியானது.
சுனில் நடிப்பில் வெளியான பூல ரங்கடு திரைப்படம் உலகம் முழுவதிலும் 450 - திரையரங்கில் வெளியானது, நல்ல வரவேற்பையும் பெற்றது. தற்போது, ராமு வெட்ஸ் சீதா திரைப்பத்தில் ஒப்பந்தமாகியுள்ளார். பூல ரங்கடு திரைப்படத்திற்குப் பிறகு, பல இயக்குநர்களும், தயாரிப்பாளர்களும், சுனிலுடம் படம் செய்ய முன்வந்துள்ளனர். சுனில் நகைச்சுவையாளராக இருந்த போது, சுமார் 15 லட்சங்கள் சம்பளமாக பெற்றவர், தற்போது, 3 கோடி வரையிலும் உயர்த்தியுள்ளார்.
வெளி இணைப்புகள்
பகுப்பு:1974 பிறப்புகள் பகுப்பு:வாழும் நபர்கள் பகுப்பு:நகைச்சுவையாளர்கள் பகுப்பு:தெலுங்குத் திரைப்பட நடிகர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:மேற்கு கோதாவரி மாவட்ட நபர்கள்
வெளிநாட்டு வீட்டுப் பணியாளர்கள் (ஹொங்கொங்)
வெளிநாட்டு வீட்டுப் பணியாளர்கள் (Foreign domestic helpers in Hong Kong) என்போர் ஹொங்கொங்கில் வந்து வீடுகளில் பணிப்புரிவோர் ஆவர். இந்த வீட்டுப் பணியாளர்களாக பணிப்புரிவோர் அநேகமாக பெண்களே என்றப்போதும், ஆண்களும் உள்ளனர். ஹொங்கொங்கில் வெளிநாட்டு வீட்டுப் பணியாளர்களாக பணிப்புரிவோர், ஹொங்கொங்கின் முழு மக்கள் தொகையில் 3% உள்ளனர் என்பது குறிப்பிடத்தக்கது. மத்திய கிழக்கு நாடுகளில் போன்று அல்லாமல், ஹொங்கொங்கில் பணிப்புரியும் வீட்டுப்பணியாளர்கள் ஏனைய பணியாளர்கள் போன்றே வாரவிடுமுறை, பொதுவிடுமுறை மற்றும் ஹொங்கொங் அரசாங்கம் நிர்ணயிக்கப்பட்ட ஊதியம் போன்றவற்றையும் பெறகூடியதாக உள்ளது.
2010ம் ஆண்டின் கணிப்பின் படி 284,901 பேர் பணிப்புரிவதாக அறியமுடிகிறது. இதில் 48% வீதமானோர் பிலிப்பீன்சு பெண்களாகும். இந்தோனேசியப் பெண்கள் 49.4% வீதமானோர்களாகும். மீதமானோர்களில் தாய்லாந்து, இந்தியா, இலங்கை, நேபாளம் போன்ற நாட்டுப் பெண்கள் உள்ளனர்.
உரிமைகள்
மத்திய கிழக்காசிய நாடுகளில் போன்று இங்கு வீட்டுப் பணிப்பெண்களாக பணியாற்றும் பெண்கள் எதிர்நோக்கும் எந்த பிரச்சினைகளும் இங்கு இல்லை. தொழில் வழங்குபவர்களான வீட்டு உரிமையாளர்கள், ஹொங்கொங்கின் சட்டத் திட்டங்களை மீறுவார்களேயானால், அவர்களுக்கு எதிராக வழக்குத்தொடரக்கூடிய வசதிகளும் ஹொங்கொங்கில் உள்ளன. வழக்குகள் பதிவுசெய்யப்பட்டால் அவை 99% வீதம் வீட்டுப்பணியாளர்களுக்கு சார்பாகவே தீர்ப்பாகின்றன. வழக்குகள் தொடரும் பட்சத்தில் தொழிலாளர் நீதிமன்றமே முன் வந்து உதவுகின்றது. அவ்வாறு நீதிமன்றம் செல்லக்கூடிய போதிய தெளிவற்றவர்களாக இருந்தாலும் அவர்களுக்கு உதவும் வகையில் எவ்வித இலாப நோக்கமற்று செயல்படும் பல தொண்டு நிறுவனங்களும் ஹொங்கொங்கில் இருக்கின்றன.
ஆனால் ஹொங்கொங்கில் தொடர்ந்து ஏழு ஆண்டுகள் பணிப்புரிவோருக்கு வழங்கப்படும், ஹொங்கொங் வசிப்பிட உரிமை, வெளிநாட்டு வீட்டுப் பணியாளர்களுக்கு வழங்கப்படுவதில்லை. ஆனாலும் சிலப் பணிப்பெண்கள் குடியுரிமையுள்ளோரை அல்லது வசிப்பிட உரிமைப் பெற்றவர்களை திருமணம் முடித்து ஹொங்கொங்கின் வசிப்பிட உரிமைப் பெற்றுவிடுபவர்களும் உள்ளனர்.
வெளியிணைப்புகள்
பகுப்பு:ஹொங்கொங் வீட்டுப் பணியாளர்கள் பகுப்பு:ஹொங்கொங் சமூகம்
சுபாசு கெய்சிங்
சுபாசு கெய்சிங் (Subhash Ghisingh 22 சூன் 1936–29 ஜனவரி 2015) என்பவர் கோர்க்கர்களுக்குத் தனி மாநிலம் வேண்டும் என ஒரு இயக்கத்தைத் தொடங்கியவர்.
இளமைக் காலம்
இந்தியாவில் தார்ஜிலிங் மாவட்டத்தில் தேயிலைத் தோட்டத்தில் பிறந்தார். படையில் கோர்க்கர் ரைபிள்ஸில் சேர்ந்தார். படையில் பணியாற்றும்போதே 1959 இல் பள்ளிப் படிப்பை முடித்தார். 1960 இல் படையை விட்டு வெளியேறினார். திந்தரிய தொடக்கப்பள்ளியில் ஆசிரியராகப் பணியில் சேர்ந்தார். 1961 இல் கல்லூரியில் மாணவராகச் சேர்ந்தார். அங்கு கல்லூரி முதல்வரோடு சண்டை ஏற்பட்டதால் கல்லுரியிலிருந்து விலகினார். தார்ஜிலிங் அரசுக் கல்லூரியில் 1963 இல் புகுமுக வகுப்பில் பட்டம் பெற்றார். இரண்டாம் ஆண்டு இளங்கலை வகுப்பில் படிக்கும்போது அரசியல் போராட்டத்தில் கைது செய்யப்பட்டார். படிப்பைக் கைவிட்டார். தருண் சங்கத்தில் சேர்ந்து தன் அரசியல் வாழ்க்கையைத் தொடங்கினார்.
கூர்க்காலாந்து போராட்டம்
1968 இல் சுபாசு கெய்ஸிங் நீலோ ஜண்டா என்ற ஓர் அரசியல் அமைப்பை தோற்றுவித்தார். 1979 ஏப்பிரல் 22 இல் தார்ஜிலிங்கில் நேபாள மொழி பேசுகிற மக்களுக்காகத் தனி மாநிலம் ஏற்படுத்தவேண்டும் என்ற கோரிக்கையை முன் வைத்தார். பின்னர் கூர்க்கா தேசிய விடுதலை முன்னணி என்ற அமைப்பை உருவாக்கினார். கூர்க்காலாந்து என்ற தனி மாநிலம் வேண்டும் என்ற கோரிக்கையை இந்த முன்னணி முன் வைத்துப் பல போராட்டங்களை நடத்தியது. வன்செயல்களும் நிகழ்ந்தன. இதன் விளைவாக 1988 ஆக்சுடு 22இல் ஓர் உடன்பாடு எட்டப்பட்டது. அதன்படி தார்ஜிலிங் கூர்க்கா மலை கவுன்சில் என்னும் பெயரில் தன்னதிகார அமைப்பு ஒன்று உருவானது. இந்தக் கவுன்சிலுக்கு பொருளாதாரம், கல்வி, சுற்றுலா போன்ற துறைகளில் சில அதிகாரங்கள் வழங்கப்பட்டன. சுபாசு கெய்சிங் தலைமையில் இருந்த முன்னணிக் கட்சி மூன்று முறை வெற்றி பெற்றதால் இவர் கவுன்சிலின் தலைவராக இருந்தார்.
மேற்கோள்
பகுப்பு:இந்திய அரசியல்வாதிகள் பகுப்பு:1936 பிறப்புகள் பகுப்பு:2015 இறப்புகள்
பிலேவோலாண்டு
பிலேவோலாண்டு நெதர்லாந்து நாட்டின் 12வது மற்றும் கடைசி மாகாணம் ஆகும். 1986 ஆம் ஆண்டு ஜனவரி மாதம் முதல் நாள் இந்த மாகாணம் விரிவாக்கப்பட்டுள்ளது. நெதர்லாந்து நாட்டின் தெற்கு மற்றும் கிழக்கு பிலேவோபோல்டர் பகுதிகள் இணைந்து ஒரு மாகாணமானது. நெதர்லாந்து நாட்டின் வடமேற்கு பகுதியில் உள்ள வடகடல் பகுதியின் வளைகுடா கடற்கரை முழுவதும் இம் மாகாணத்துடன் 1950 மற்றும் 1960 ஆம் ஆண்டுகளில் இணைத்துக்கொள்ளப்பட்டது.
மேற்கோள்
பகுப்பு:நெதர்லாந்தின் மாகாணங்கள்
மாளந்துர் ஊராட்சி
மாளந்தூர் ஊராட்சி (Malandur Gram Panchayat), தமிழ்நாட்டின் திருவள்ளூர் மாவட்டத்தில் உள்ள எல்லாபுரம் வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1512 ஆகும். இவர்களில் பெண்கள் 775 பேரும் ஆண்கள் 737 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திட்டமிடல் அமைச்சகம், இந்தியா
திட்டமிடல் அமைச்சகம் என்பது இந்திய அரசின் அமைச்சகங்களில் ஒன்றாகும். இதற்கு பொறுப்பானவர் இந்தியப் பிரதமர் நரேந்திர மோதி ஆவர். மேலும் ராவ் இந்தர்ஜித் சிங் இந்த அமைச்சகத்தின் தனிப்பொறுப்புடன் கூடிய இணை அமைச்சர் ஆவார். திட்டமிடல் அமைச்சகத்தின் கீழ் நிதி ஆயோக் செயல்படுகிறது.
வரலாறு
இந்தியா விடுதலை அடைந்த பிறகு வளர்ச்சித் திட்டங்களுக்கு நிதி ஒதுக்குவது தொடர்பாக 1950ஆம் ஆண்டு மார்ச் மாதம் 15 ஆம் தேதி ஐந்தாண்டுத் திட்டங்களை நிறைவேற்ற வேண்டி மத்திய திட்டக்குழு ஏற்படுத்தப்பட்டது. இந்தத் திட்டக் குழுவின் முதல் தலைவராக அப்போதைய பிரதமர் ஜவகர்லால் நேரு இருந்தார். இந்நிலையில் 2014ஆம் ஆண்டு சுதந்திர தின உரையின்போது பிரதமர் நரேந்திர மோதி தலைமையிலான பாரதிய ஜனதா கட்சி அரசு மத்திய திட்டக் குழுவை கலைத்துவிட்டு, மாநிலங்களுக்கு முக்கியத்துவம் அளிக்கும் வகையில் புதிய குழு அமைக்கப்படும் என அறிவித்தார். இதன்படி 2015 சனவரி 1 அன்று திட்டக் குழுவுக்குப் பதிலாக நிதி ஆயோக் என்ற புதிய அமைப்பு இந்திய அரசால் உருவாக்கப்பட்டது.
நிதி ஆயோக்
நிதி ஆயோக் அமைப்பின் தலைவராகப் இந்தியப் பிரதமர் செயல்படுவார். துணைத் தலைவராக திட்டமிடல் அமைச்சகத்தின் இணை அமைச்சரும் மற்றும் ஐந்து நிரந்தர உறுப்பினர்களும் பிரதமரால் நியமிக்கப்படுவார்கள்.
நிதி ஆயோக் கீழ்மட்ட அணுகுமுறையைப் பயன்படுத்தி பொருளாதாரக் கொள்கை உருவாக்கும் செயல்பாட்டில் இந்திய மாநில அரசுகளின் ஈடுபாட்டை ஊக்குவிப்பதன் மூலம் கூட்டாட்சியை ஊக்குவிப்பதன் மூலம் இந்தியாவை மாற்றுவதற்கு மத்திய மற்றும் மாநிலங்களுக்கு ஆதரவளிப்பதாகும். நிதி ஆயோக்கின் ஆட்சி மன்றக் குழுவின் தலைவராக பிரதமரும், அனைத்து மாநிலங்களின் முதல்வர்கள் மற்றும் ஒன்றியப் பிரதேசங்களின் துணை-நிலை ஆளுநர்களும் உள்ள்னர். நிதி ஆயோக்கிற்கு கூடுதலாக முன்னணி பல்கலைக்கழகங்கள் மற்றும் ஆராய்ச்சி நிறுவனங்களிலிருந்து தற்காலிக உறுப்பினர்கள் தேர்ந்தெடுக்கப்படுகிறார்கள். இந்த உறுப்பினர்களில் ஒரு தலைமை நிர்வாக அதிகாரி, நான்கு அலுவல் உறுப்பினர்கள் மற்றும் இரண்டு பகுதி நேர உறுப்பினர்கள் உள்ளனர். இந்த முகமையின் துணைத் தலைவர் மூத்த அமைச்சருக்கு நிகரான தகுதியைப் பெறுகிறார்.
நிதி ஆயோக், மிக உயர்ந்த முடிவெடுக்கும் அமைப்புகளுக்கு கொள்கை உள்ளீடுகளை வழங்குகிறது. அதன் கண்காணிப்பு மற்றும் மதிப்பீட்டுப் பிரிவின் மூலம், பிரதமர் மற்றும் இந்திய வரவு-செலவு திட்ட மதிப்பாய்வை வழங்குவதற்கான அனைத்து தேசிய மற்றும் மாநில திட்டங்களையும் கண்காணிக்கிறது. நிதியமைச்சகத்தால் அங்கீகரிக்கப்படுவதற்கு முன், அனைத்து முக்கிய திட்டங்கள் குறித்த தனது கருத்துக்களையும் வழங்குகிறது.
வெளி இணைப்புகள்
பகுப்பு:இந்திய அமைச்சகம்
பிஜு பட்நாயக்
பிஜு பட்நாயக் (5 மார்ச் 1916 – 17 ஏப்ரல் 1997) இந்திய அரசியல்வாதி ஆவார். அவர் பிஜு பாபு எனவும் அறியப்படுகிறார். மார்ச் 5, 1916 அன்று (இந்தியா) ஒரிசாவில் உள்ள கட்டாக்கில் பிறந்த பிஜயானந்தா பட்நாயக் லக்‌ஷ்மிநாராயண் மற்றும் ஆஷ்லதா பட்நாயக்கின் மகனாவார்.
ஆரம்பகால வாழ்க்கை மற்றும் இந்திய சுதந்திர இயக்கத்தில் பங்கு
கட்டாக்கில் உள்ள ரவென்ஷா கல்லூரியில் அவர் அறிவியல் கல்வி பெற்றார். அவரது மாணவப் பருவ நாட்களில் விளையாட்டுகளில் ஆர்வத்தை வளர்த்துக்கொண்டவர், பல்கலைக்கழக கால்பந்து மற்றும் ஹாக்கி அணிகளுக்குத் தலைவராகவும் இருந்தார். ஏரோநாட்டிகல் டிரைய்னிங் இன்ஸ்டியூட் ஆஃப் இந்தியாவில் வானூர்தியியல் பாடத்தில் கல்வி பயின்றார். இந்திய தேசிய ஏர்வேஸில் சேர்ந்த அவர், 1940 முதல் 1942 வரையிலான போரிலும் கலந்துகொண்டார். 1940-42 ஆண்டுகளில் நடந்த போரின் போது வான் வழிப் போக்குவரத்து ஆணையின் தலைவராகவும் பணியாற்றினார். அதற்குப்பின் வெள்ளையனே வெளியேறு இயக்கத்துடன் அவரது நடவடிக்கைகள் காரணமாக 1945 ஆம் ஆண்டு வரை சிறையில் இருந்தார். மகாத்மா காந்தி, கோபபந்து தாஷ் மற்றும் மதுசூதன் தாஸ் ஆகியோரின் மூலம் ஈர்க்கப்பட்ட பட்நாயக் இந்திய சுதந்திர இயக்கத்திற்காகத் தன்னை அர்ப்பணித்துக் கொண்டார். thumb|270x270px 1953 ஆம் ஆண்டுக்குப் பின்னர் நேபாளிய ஜனநாயக இயக்கத்துடன் நெருங்கியத் தொடர்பு வைத்திருந்த பட்நாயக், 1947 ஆம் ஆண்டில் டச்சிடம் இருந்து சுதந்திரம் பெறுவதற்காக இந்தோனேசியா நடத்திய தீவிரமான போராட்டத்தில் அவர்களுக்கு உதவும் கருவியாகவும் செயல்பட்டார். இந்தோனேசியா அதன் உயர்ந்த குடிமுறை சார்ந்த விருதான பூமி புத்ராவை (நாட்டின் குடிமகன் விருது) பட்நாயக்கிற்கு வழங்கியது. ஒரு இந்தியர் இறந்ததிற்காக மற்றொரு நாட்டின் தேசியக்கொடியை அரைக்கம்பத்தில் பறக்கவிடப்பட்டது இவர் ஒருவருக்காக மட்டுமே. "இந்தியாவின் கடற்கொள்ளையர்" என பட்நாயக்கை நேரு பாசமாக அழைப்பார். இந்தியப் நாடாளுமன்றத்தில் அவரது காலத்தின் போது, "தைரியம், இயக்கத்தன்மை மற்றும் பணிக்குரிய சுறுசுறுப்பு ஆகியவற்றை பிஜு பட்நாயக் கொண்டுள்ளார்" என நேரு கூறினார். இந்திய மாநிலமான ஒரிசாவின் முதலமைச்சராக இருமுறை இவர் தேர்ந்தெடுக்கப்பட்டார். 1960 ஆம் ஆண்டில் முதன் முறையும், 1990 முதல் 1995 ஆம் ஆண்டு வரை இரண்டாவது முறையும் முதலமைச்சராக இருந்தார்.
இந்தோனேசிய சுதந்திரப் போராட்டத்தில் பங்கு
பிஜு பட்நாயக் இந்திய சுதந்திரப் போராட்டத்தில் பங்கேற்ற போது நேருவுடன் அவருக்கு தொடர்பு ஏற்பட்டது. நேருவின் நம்பகமான நண்பர்களில் இவரும் ஒருவரானார். பண்டைய காலங்களில் இருந்து இந்தியத் துணைக் கண்டத்துடன் பாரம்பரியத் தொடர்புகள் வைத்திருந்த இந்தோனேசிய மக்களின் சுதந்திரப் போராட்டத்திற்கு நேரு பரிவு காட்டினார். ஜப்பானியர்கள் மூலமாக இந்தோனேசியா கைப்பற்றப்பட்ட போது, 1816 முதல் 1941 ஆம் ஆண்டு வரை டச் ஆளுமையின் கீழ் இருந்தது. இரண்டாம் உலகப்போரில் ஜப்பானியர்கள் வீழ்ச்சியடைந்த இரண்டு நாட்களுக்குப் பிறகு, ஆகஸ்ட் 17, 1945 அன்று இந்தோனேசிய சுதந்திரப் போராட்ட வீரர்கள் மூலமாக இந்தோனேசியாவின் சுதந்திரம் முடிவு செய்யப்பட்டது. இந்த நாடுகளின் மீது மீண்டும் ஆளுமையைக் கொண்டு வர டச்சு முயற்சித்தது, மேலும் புதிய அரசாங்கத்தை அமைப்பதில் சிக்கல்களையும் ஏற்படுத்தத் தொடங்கியது. ஜனாதிபதியாக டாக்டர் சுக்கரனோவின் புதிய அரசாங்கத்தின் கீழ், அரசாங்கத்தின் மேல் ஆதரவைப் பெறுவதற்காக வலிமை மிக்க கொள்கைப் பிரச்சாரத்தைத் தொடங்கினார். டாக்டர் சுக்கரனோவின் நம்பிக்கைக்கு பாத்திரமான துணைநிலைப் படை அதிகாரியான டாக்டர் ஜாஹ்ரிர் 14 நவம்பர் 1945 அன்று இந்தோனேசியாவின் பிரதமராகப் பொறுப்பேற்றார். அச்சமயத்தில் வெளியுறவுத்துறை அமைச்சராகவும், இந்தியா அரசாங்கத்தின் இடைப்பட்ட தலைவராகவும் இருந்த நேருவுடன் அவர் நட்புறவுடன் இருந்தார். ஜூலை 1946 ஆம் ஆண்டு, இந்தோனேசியாவின் மறுசீரமைவுக்காக இந்தியாவின் மூலம் அனுப்படும் ஆடைவகைகள், விவசாயக் கருவிகள், டயர்கள் மற்றும் பிற பொருள்களைக்கு மாற்றாக 40,00,000 டன்கள் அரிசியை வழங்குவதாக இந்தோனேசிய அரசாங்கம் ஒப்பந்தம் மேற்கொண்டது.
மார்ச் 23, 1947 அன்று, முதல் ஆசிய நாடுகளுக்கு இடையே ஆன கலந்தாய்விற்கு 22 ஆசிய நாடுகளுக்கு நேரு அழைப்பு விடுத்தார், இதில் முக்கியமாக ஜஹ்ரீருக்கும் அழைப்பு விடுக்கப்பட்டிருந்தது. மார்ச் 25 அன்று, டச்சுடனான ஒப்பந்தம் நிறைவு பெற்ற பிறகு கலந்தாய்வில் அவர் உரையாற்றினார். டச்சு பொய்யான காரணங்களைக் கூறி சிறியதாய் சிக்கல்களைத் தொடர்ந்து கொடுத்துக் கொண்டிருந்தது. இறுதியாக 21 ஜூலை 1947 அன்று இந்தோனேசியாவின் மேல் பெரிய அளவிலான தாக்குதலைத் தொடுத்தனர். உடனடியாய் ஜனாதிபதி சுக்கரனோ, ஜாஹ்ரீருடன் கலந்தாலோசித்து, டச்சுக்கு எதிராக சர்வதேச பொது கருத்தை உருவாக்கும் படி கூறி அவரை நாட்டை விட்டுச் செல்லும் படி ஆணையிட்டார், மேலும் UNO முன்பாக இந்த விவகாரத்தை ஏற்கும் படி நட்பு நாடுகளை வேண்டினார். இந்தோனேசியக் கடல் மற்றும் வான்வழி மார்க்கங்களை முழுமையாகக் கட்டுப்பாட்டில் வைத்திருந்த டச்சிடம் இருந்து அதிகாரத்தைப் பெற அவர் முயற்சித்தார், ஆனால் அதில் அவர் வெற்றிபெற முடியவில்லை. மேலும் அவர் கடுங்கண்காணிப்பில் வைக்கப்பட்டார்.
இந்த இக்கட்டான நிலைமையில் அவருக்கு உதவ நேரு முன்வந்தார். இந்தப் பொறுப்பை அவர் கைதேர்ந்த விமான ஓட்டியும், சாகசங்கள் புரிவதில் அதிக விருப்பம் கொண்டவருமான பிஜு பட்நாயக்கிடம் ஒப்படைத்தார். பிஜு பட்நாயக் இந்த விவகாரத்தில் உடனடி நடவடிக்கையில் இறங்கினார். கலிங்க வரலாற்றை வாசிப்பதில் பேரார்வமிக்கவராக இருந்ததன் காரணமாக, முற்காலத்தில் கலிங்காவும் இந்தோனேசியாவும் எவ்வாறு கலச்சார ரீதியாக நீடித்திருந்த நட்புறவைக் கொண்டிருந்தனர் என்பதை பிஜு அறிந்திருந்தார், மேலும் இந்தோனேசிய மக்களின் இந்த இக்கட்டான நேரத்தில் அவர்கள் இழந்திருந்த பகுதிகளைத் திருப்பிக் கொடுப்பதற்கு நல்ல வாய்ப்பு அமைந்ததையும் அவர் அறிந்திருந்தார். அனைத்து இடர்களையும் அவர் துணிவுடன் கடந்தார். அவர் ஜாவாவுக்கு பறந்து சென்று, 22 ஜூலை 1947 அன்று ஜாவா தீவுகளில் இருந்து சூல்தான் ஜாஹ்ரீரை அவரது சொந்த டகோட்டாவைக் கொண்டு சிங்கப்பூர் வழியாக 24 ஜூலை அன்று இந்தியாவுக்கு கூட்டி வந்தார். இறுதியில் அவரது இந்தத் திட்டத்தில் ஜாஹ்ரீர் வெற்றியடைந்தார். பிஜு பட்நாயக்கின் உன்னதமான மற்றும் வீரஞ்செறிந்த செயல்கள் இந்தோனேசிய அரசாங்கம் மூலமாக சரியாக அங்கீகரிக்கப்பட்டது. இந்த இக்கட்டான சூழ்நிலையில் அவரது வீரஞ்செறிந்த செயல்பாட்டிற்கு, இந்தோனேசியாவின் உயரிய விருதான 'பூமி புத்ரா' விருது அளிக்கப்பட்டது, வெளிநாட்டவர்களுக்கு இவ்விருதை அவர்கள் தருவது மிகவும் அரிதாகும்.
காஷ்மீர் நடவடிக்கையில் பங்கு
1947 ஆம் ஆண்டு வரலாற்றும் முக்கியத்துவம் வாய்ந்த ஜம்மு காஷ்மீர் நடவடிக்கையில் பிஜு பட்நாயக் முக்கியப் பங்காற்றினார். ஆக்ஸ்ட் 1947 அன்று, இந்தியா ஆட்சிநிலையைப் பெற்றது, இதன் விளைவாக முன்பு ஆங்கிலேயர் ஆதிக்கத்தில் இருந்த மாநிலங்கள் சுதந்திரமடைந்தன. இந்தியா அல்லது பாகிஸ்தானுடன் இணையப்போவதாக அவர்கள் முடிவெடுத்தனர். காஷ்மீரின் ராஜா காஷ்மீரை சுதந்திரமாக ஆட்சி புரிய விரும்பினார். ஆனால் காஷ்மீரை 22 அக்டோபர் அன்று பாகிஸ்தான் பகுதியினர் தாக்கியபோது பிரச்சினை தொடங்கியது. அவர் விரைவாக அமைச்சர் குழுவை அழைத்து காஷ்மீர் இந்தியாவுடன் சேர்வதை ஏற்கும் ஒப்பந்தத்தில் கையெழுத்திட முடிவெடுத்தார். 26 அக்டோபர் அன்று, ராஜா ஒப்பந்தத்தில் கையெழுத்திட்டார். அச்சமயம் பாகிஸ்தான் காஷ்மீர் பிரதேசத்தின் பெரும்பகுதியைப் பிடித்திருந்தது, மேலும் ஸ்ரீநகரைப் பிடிப்பதற்கு நெருங்கிக் கொண்டிருந்தது.
மிகவும் குறைவான நேரத்தில் எதிரிப் படையினரை தடுத்து நிறுத்துவதற்கு போர் படையைத் திரட்ட வேண்டி இருந்தது. ஒரு மணிநேரத் தாமதம் கூட நமது தேசத்திற்கு தீங்கு விளைவிப்பதாக அமையும். நேரமின்மை காரணமாகவும், தகவல் தொடர்பில் கடினம் இருந்ததாலும் படைகளை தரைவழியாக அனுப்புவதில் சாத்தியக்கூறுகள் குறைவாக இருந்தன. வான்மார்க்கமாக படைகளை அனுப்புவது மட்டுமே சாத்தியக்கூறாக இருந்தது. மீண்டும் அது எளிய பணியாக இல்லை. பள்ளத்தாக்குகள் மிகவும் அதிகமான முகப்புகளைக் கொண்டிருந்தன, மேலும் பறப்பதற்கு மிகவும் கடினமாகவும் இருந்தது. இந்திய விமானங்கள் பனியில் உறைவதில் இருந்து தடுக்கும் கருவியையோ, அதிக உயர்த்தில் பறப்பதற்கு கண்டிப்பாக தேவையான ஆக்ஸிஜன் அமைப்பையோ அவர்களுக்கு வழங்கினர். ஸ்ரீநகரின் விமான தளம் நமக்கு சொந்தமாக உள்ளதா அல்லது பாகிஸ்தானால் கைப்பற்றப்பட்டு விட்டதா என்பதும் சரியாகத் தெரியவில்லை. இந்த இக்கட்டான சூழ்நிலையில் இந்தப் போர் மிகவும் அச்சம் விளைவிக்ககூடியதாக இருந்தது. கட்டுக்கு அடங்காத எதிரிக்கு சாதகான சூழ்நிலையை ஏற்று நடப்பதற்கு தன்னார்வத் தொண்டர்களைக் கொண்ட சிறப்பான, துணிச்சலான விமான ஓட்டிகள் தேவைப்பட்டனர்.
இது போன்ற இக்கட்டான சூழ்நிலையில், பிஜு பட்நாயக் பங்கேற்று சீற்றமுடன் தேசத்திற்கு பணியாற்றத் தயாரானார். மற்ற எதைக் காட்டிலும் அவரது தாய்நாடு அவருக்கு முக்கிய ஒன்றாக இருந்தது. அவர் இந்தப் பணியை ஒரு சவாலாக ஏற்றுக்கொண்டார். அவரது முயற்சிகள் வெற்றியடைந்தன. 27 அக்டோபர் 1947 10.00 மணி அளவில், ஸ்ரீநகர் விமான நிலையத்தில் முதல் காலாட்படையினர் அணியை அவரால் இறக்கி விட முடிந்தது.
சுதந்திர இந்தியாவில் அரசியல்
பட்நாயக்கின் அரசியல் யோசனைகளானது சமதர்மம் மற்றும் கூட்டாட்சிமுறை ஆகியவற்றை மையமாகக் கொண்டிருந்தது. அனைத்து இந்திய மாநிலங்களுக்கும் சமமான வளங்களைக் கொண்டிருக்க வேண்டுமென்ற அவரது வலிமையான பரிந்துரைகளானது, ஒரிய ஆக்கக்கூறுகளில் அவரை ஒரு வெற்றியாளராக உருவாக்கியது.
1946 ஆம் ஆண்டு பட்நாயக் வடக்கு கட்டாக் தொகுதியில் இருந்து ஒரிசா சட்டமன்றத்திற்கு போட்டியின்றி தேர்ந்தெடுக்கப்பட்டார். 1952 மற்றும் 1957 ஆம் ஆண்டில், முறையே ஜெகனாத் பிரசாத் மற்றும் சொரொதாவிடம் இருந்து அவர் வெற்றிபெற்றார். 1961 ஆம் ஆண்டில், மாநிலக் காங்கிரஸின் தலைவராக அவர் நியமிக்கப்பட்டார். அவரது தலைமையின் கீழ், காங்கிரஸ் கட்சியினர் 140 தொகுதிகளில் 82 இல் வெற்றியடைந்தனர், மேலும் 23 ஜூன், 1961 அன்று ஒரிசாவின் முதலமைச்சராக (சவுத்வார் தொகுதியில் பிரதிநிதியாக இருந்த) பட்நாயக் தேர்ந்தெடுக்கப்பட்டார், காங்கிரஸ் கட்சிக்கு புத்துயிர் அளிக்கும் காமராஜர் திட்டத்தின் கீழ் பட்நாயக் பதவியை இராஜினாமா செய்த 2 அக்டோபர் 1963 அன்று வரை அந்தப் பதவியில் அவர் நீடித்தார். அவரது 45வது வயதில் ஒரிசாவின் முதல்வராக இருந்தார்.
1967 ஆம் ஆண்டு காங்கிரஸ் கட்சியின் பொறுப்பை ஏற்றுக் கொண்ட இந்திரா காந்திக்கு நெருங்கிய நண்பராக பட்நாயக் இருந்தார். எனினும், 1969 ஆம் ஆண்டு தலைவர் தேர்தலின் போது அவர்கள் இருவரும் மோதிக்கொண்டனர். அவர் காங்கிரஸை விட்டு வெளியேறி உட்கல் காங்கிரஸ் என்ற பிராந்தியக் கட்சியை ஆரம்பித்தார். 1971 ஆம் ஆண்டு சட்டமன்றத் தேர்தலில் அவரது கட்சியினர் போதுமான வெற்றியைப் பெற்றனர். பட்நாயக் அவரது பழைய நண்பரான ஜெயப்பிரகாஷ் நாராயணுடன் மீண்டும் நட்புறவைப் புதுப்பித்துக் கொண்டார், மேலும் ஜெ.நா இயக்கத்தில் இணைந்தார் 1974 ஆம் ஆண்டு இந்த இயக்கம் வேகம் பெற்றது. 1975 ஆம் ஆண்டு அவசரநிலைப் பிரகடனப்படுத்தப்பட்ட போது, கைது செய்யப்பட்ட எதிர்கட்சித் தலைவர்களில் ஒருவராக பிஜு பட்நாயக்கும் இருந்தார்.